ai4bharat/Pralekha huggingface dataset:
சுற்றுச்சூழல் மற்றும் வனத்துறை அமைச்சகம்
ப்ராஜெக்ட் சீட்டா
தேசிய புலி பாதுகாப்பு ஆணையத்தின்  வழிகாட்டுதலின்படி, தென்னாப்பிரிக்காவைச் சேர்ந்த வனவிலங்கு நிபுணர் அட்ரியன் டோர்டிஃப், தென்னாப்பிரிக்காவைச் சேர்ந்த புலிகள் அதிகரிப்புத் திட்ட மேலாளர் வின்சென்ட் வான் டான் மெர்வே, டேராடூனில் உள்ள இந்தியாவின் வனவிலங்கு நிறுவனத்தின் மூத்த விஞ்ன்ஞானி கமர் குரேஷி, புது தில்லியிலுள்ள தேசிய புலி பாதுகாப்பு ஆணைய ஆய்வாளார் ஜெனரல் அமிட் மல்லிக் உள்ளிட்ட நிபுணர்கள் அடங்கிய குழு, 2023 ஏப்ரல் 30-ம் தேதியன்று குனோ தேசிய பூங்காவில் ப்ராஜெக்ட் சீட்டா திட்டத்தின் தற்போதைய நிலையை மதிப்பாய்வு செய்தது. இக்குழு ப்ராஜெக்ட் சீட்டா திட்டத்தின் அனைத்து அம்சங்களையும் ஆராய்ந்து ஒரு விரிவான அறிக்கையை சமர்ப்பித்தது. ப்ராஜெக்ட் சீட்டா திட்டத்தின்படி, தென்னாப்பிரிக்காவில் இருந்து செப்டம்பர் 2022 மற்றும் பிப்ரவரி 2023-ல் இருபது சிறுத்தைகள் வெற்றிகரமாக குனோ தேசிய பூங்காவிற்கு  இடமாற்றம் செய்யப்பட்டன.
குனோ தேசியப் பூங்காவில் வேலிகள் அமைக்கப்படாததால், விலங்குகள் விரும்பியபடி பூங்காவிற்கு உள்ளேயும் வெளியேயும் செல்ல சுதந்திரமாகச் செல்கினன. இந்தப் புலிகளில் இரண்டு ஆண் புலிகள்  பூங்காவிற்குளேயே தங்கியுள்ளன. இவை பூங்காவின் எல்லைகளுக்கு அப்பால் நிலப்பரப்புக்கு செல்வதில் எந்த ஆர்வமும் காட்டவில்லை. ஆஷா என்ற பெண் புலி, கேஎன்பி பூங்காவின் கிழக்கே சென்றாலும், பூங்காவின் பகுதிக்குள்ளேயே சுற்றி வருகின்றன. இவை மனித ஆதிக்கமுள்ள பகுதிகளுக்குள் நுழையவில்லை. மற்றொரு ஆண் புலி, இரண்டு முறை பூங்காவின் எல்லைகளுக்கு அப்பாலுள்ள பகுதிகளுக்குச் செல்ல முயன்றது. தனது இரண்டாவது பயணத்தின்போது, அந்தப்புலி அருகிலுள்ள விவசாய நிலங்களுக்குச் சென்று அங்குள்ள கால்நடைகளால் விரட்டப்பட்டது. அனைத்து சிறுத்தைகளும் செயற்கைக்கோள் காலர்கள் பொருத்தப்பட்டு கண்கணிக்கப்படுகின்றன. இந்த சிறுத்தைகளை 24 மணி நேரமும் சுழற்சி முறையில் கண்காணிக்க குழுக்கள் அமைக்கப்பட்டுள்ளன.
சமீபத்தில் இரண்டு சிறுத்தைகள் இறந்தது குறித்த தகவல்கள்:
நமீபியாவைச் சேர்ந்த ஆறு வயது பெண் புலி சாஷா ஜனவரி மாதத்தின் பிற்பகுதியில் நோய்வாய்ப்பட்டது. அதனைப் பரிசோதனை செய்ததில் அதர்கு நாள்பட்ட சிறுநீரகக் கோளாறு இருப்பது தெரிய வந்தது. பின் கேஎன்பி கால்நடை மருத்துவகளால் சிகிச்சை அளிக்கப்பட்டும் மார்ச் மாதம் சாஷா உயிரிழந்தது. இந்நோயின் அறிகுறிகள் வெளிப்படுவதற்கு பல மாதங்கள் அல்லது பல ஆண்டுகள் ஆகும். இதனால் உரிய நேரத்தில் சிகிச்சை அளிக்க முடிவதில்லை. இந்த நோய், பரவாத நோய் என்பதால், வேறு எந்த சிறுத்தைகளுக்கும் ஆபத்தும் இல்லை.
தென்னாப்பிரிக்காவிலிருந்து கொண்டு வரப்பட்ட ஒரு வயதான உதய் என்ற ஆண் புலி, கடந்த ஏப்ரல் 23-ம் தேதி தனிமைப்படுத்தப்பட்ட முகாமில் இருந்து விடுவிக்கப்பட்ட நிலையில், ஒரு வாரத்திற்குப் பிறகு கடுமையான நரம்புத்தசை கோளாறுகள் ஏற்பட்டுள்ளன. பின் திடீரென அப்புலி மயங்கி விழுந்து உயிரிழந்தது. பிரேதப் பரிசோதனையில், இதயம் மற்றும் நுரையீரலில் ஏற்பட்ட கோளாறு காரணமாக அப்புலி உயிரிழந்தது தெரிய வந்தது. இதனைத் தொடர்ந்து, மற்ற சிறுத்தைகள் உன்னிப்பாக கண்காணிக்கப்பட்டு வருகின்றன. அவற்றில் எதற்கும் இதேபோன்ற அறிகுறிகள் தென்படவில்லை. அவை அனைத்தும் முற்றிலும் ஆரோக்கியமாகக் காணப்படுகின்றன.
சுகாதாரம் மற்றும் குடும்ப நலத்துறை அமைச்சகம்
விபத்துகள் தடுப்பு மற்றும் முதலுதவி விழிப்புணர்வு குறித்த கையேட்டைத் திரு. அஸ்வினி சவுபே வெளியிட்டார்
சாலைப் பாதுகாப்பு வாரத்தை ஒட்டி நடைபெற்ற நிகழ்ச்சியில் விபத்துகள் தடுப்பு மற்றும் முதலுதவி விழிப்புணர்வு குறித்த கையேட்டை மத்தியச் சுகாதாரம் மற்றும் குடும்பநலத் துறை இணை அமைச்சர் திரு. அஸ்வினி சவுபே வெளியிட்டார்.
நிகழ்ச்சியில் பேசிய திரு. சவுபே, விபத்தில் காயமடைந்தவர்களுக்கு மருத்துவமனையில் சேர்ப்பதற்கு முந்தைய நிலை, மருத்துவமனையின் சிகிச்சை மற்றும் மறுவாழ்வுச் சேவைகளை மேம்படுத்துவதை நோக்கமாகக் கொண்டு தேசிய விபத்துச் சேவைத் திட்டத்தைத் சுகாதார அமைச்சகம் செயல்படுத்தி வருவதாகத் தெரிவித்தார். தேசிய நெடுஞ்சாலையில் உள்ள மாநில அரசு மருத்துவமனைகளில் விபத்து, பாதுகாப்பு வசதிகள் வலுப்படுத்தப்பட்டுள்ளதாக அவர் தெரிவித்தார். விபத்தில் சிக்கியவர்களுக்கு முதலுதவி அளிப்பது மற்றும் சிகிச்சை அளிப்பது குறித்துச் சாதாரண மக்களுக்கும், மருத்துவர்கள் , செவிலியர்கள், துணை மருத்துவ ஊழியர்களுக்கு பயிற்சி அளிப்பதற்கான முன் முயற்சிகளை அரசு எடுத்து வருவதாகவும் அவர் கூறினார். இதுவரை மத்தியஅரசின் சப்தர்ஜங், ராம் மனோகர் லோகியா மற்றும் லேடி ஹார்டிங் மருத்துவமனைகளில் 500-க்கும் மேற்பட்ட விபத்துச் சேவை ஊழியர்களுக்குப் பயிற்சி அளிக்கப்பட்டதாகவும் அமைச்சர் குறிப்பிட்டார்.
விபத்தில்லாத சாலைப் பாதுகாப்பை உறுதிபடுத்தவும், உயிர்ச் சேதத்தைத் தடுக்கப் பொதுமக்களுக்கும் விழிப்புணர்ச்சியை ஏற்படுத்துவதற்காக ஏப்ரல் 23-ஆம் தேதி முதல் 30-ஆம் தேதி முடிய சாலைப் பாதுகாப்பு வாரம் அனுசரிக்கப்படுவதாக திரு. சவுபே மேலும் தெரிவித்தார். புள்ளி விவரப்படி ஒவ்வொரு நாளும் இந்தியச் சாலைகளில் 1,317 விபத்துகள் நடப்பதாகவும், அதில் 413 பேர் உயிரிழப்பதாகவும் அவர் தெரிவித்தார். அதாவது ஒவ்வொரு மணி நேரத்திலும் 55 விபத்துகள் 17 மற்றும் உயிரிழப்புகள் நிகழ்வதாகப் பொருள் எனக் குறிப்பிட்டார். போக்குவரத்தின்போது எதைச் செய்ய வேண்டும், எதைச் செய்யக் கூடாது என்பதைப் பின்பற்றினால் கணிசமான அளவுக்கு விபத்துக்களையும், காயங்களையும் தவிர்க்கலாம் என்று திரு. சவுபே தெரிவித்தார். வெளியிடப்பட்டுள்ள கையேடு இந்த விஷயத்தில் மிகப் பயனுள்ளதாக இருக்கும் என்றும் அவர் நம்பிக்கை தெரிவித்தார்.
------
(Visitor Counter : 106
|
மனித வள மேம்பாட்டு அமைச்சகம்
|
24 போலி பல்கலைக்கழகங்களின் பட்டியலை வெளியிட்டது பல்கலைக்கழக மானியக் குழு
மாணவர்கள் மற்றும் பொதுமக்களின் நலன் கருதிப் பல்கலைக்கழக மானியக் குழு 24 போலி பல்கலைக்கழகங்களின் பட்டியலை வெளியிட்டுள்ளது. பல்கலைக்கழக மானியக் குழுவின் சட்டத்திற்குப் புறம்பாக, சுய பாணியில் செயல்படும் இந்த 24 அங்கீகரிக்கப்படாத நிறுவனங்கள், போலி என்றும், எந்தப் பட்டத்தையும் வழங்குவதற்கு இந்த நிறுவனங்களுக்கு உரிமை இல்லை என்றும் அறிவிக்கப்பட்டுள்ளது.
மாநிலங்கள் வாரியான போலி பல்கலைக்கழகங்களின் பட்டியல்
பீகார்
- மைதிலி பல்கலைக்கழகம்/விஷ்வ வித்யாலயா, தர்பங்கா, பீகார்
தில்லி
- வர்த்தகப் பல்கலைக்கழகம் லிமிடெட், தரியாகன்ஜ், தில்லி.
- ஐக்கிய நாடுகள் பல்கலைக்கழகம், தில்லி.
- தொழிற் பல்கலைக்கழகம், தில்லி.
- மாற்றுமுறை தீர்வுக்கான மத்தியச் சட்டப் பல்கலைக்கழகம், எடிஆர் ஹவுஸ், 8ஜே, கோபாலா டவர், 25 ராஜேந்திர ப்ளேஸ், புது தில்லி - 110 008.
- இந்திய அறிவியல் மற்றும் பொறியியல் நிறுவனம், புது தில்லி.
- சுய வேலைவாய்ப்பிற்கான விஸ்வகர்மா திறந்தநிலை பல்கலைக்கழகம், ரோஜ்கார் சேவாசதன், 672, சஞ்சய் என்கிலேவ், ஜி.டி.கே. டிப்போ எதிரில், தில்லி -110 033
- ஆத்யாத்மிக் விஸ்வவித்யாலயா , 351-352, பேஸ் - I, பிளாக் - ஏ, விஜய் விஹார், ரித்தலா, ரோஹிணி, தில்லி -11085
கர்நாடகா
- பதகன்வி சர்க்கார் உலகத் திறந்தநிலை பல்கலைக்கழகக் கல்விக்கழகம், கோகக், பெல்காம், கர்நாடகா.
கேரளா
- செயின்ட் ஜான்ஸ் பல்கலைக்கழகம், கிஷநட்டம், கேரளா
மகாராஷ்டிரா
- ராஜா அரபிக் பல்கலைக்கழகம், நாக்பூர், மகாராஷ்டிரா.
மேற்கு வங்காளம்
- இந்திய மாற்றுமுறை மருத்துவ நிறுவனம், கொல்கத்தா
- மாற்றுமுறை மருத்துவம் மற்றும் ஆராய்ச்சி நிறுவனம்,8-ஏ, டைமண்ட் ஹார்பர் தெரு, பில்டெக் இன், இரண்டாவது மாடி, தாகூர்புர்குர், கொல்கத்தா – 700 063
உத்தரப் பிரதேசம்
- வாரணசேயா சமஸ்கிருத விஸ்வ வித்யாலயா, வாரணாசி , ஜகத்புரி, தில்லி
- மகளிர் கிராமிய வித்யாபீடம்/ விஸ்வ வித்யாலயா , பிரயாக், அலகாபாத், உத்தரப் பிரதேசம்.
- காந்தி ஹிந்தி வித்யாபீடம், பிரயாக், அலகாபாத், உத்தரப் பிரதேசம்
- தேசிய எலக்ட்ரோ காம்ப்ளக்ஸ் ஹோமியோபதி பல்கலைக்கழகம், கான்பூர், உத்தரப் பிரதேசம்.
- நேதாஜி சுபாஷ் சந்திர போஸ் பல்கலைக்கழகம் , அச்சல்தல், அலிகர், உத்தரப் பிரதேசம்
- உத்தரப் பிரதேச விஸ்வ வித்யாலயா, கோசி காலன், மதுரா, உத்தரப் பிரதேசம்.
- மஹாராண பிரதாப் சிக்ஷா நிகேதன் விஸ்வ வித்யாலயா, பிரதாப்கர், உத்தரப் பிரதேசம்
- இந்திரப்ரஸ்தா சிக்ஷா பரிஷத், இன்ஸ்டிடியூஷனல் ஏரியா, கோதா, மகன்பூர், நொய்டா பேஸ் – II, உத்தரப் பிரதேசம்
ஒடிஸா
- நபபாரத் சிக்ஷா பரிஷத், அனுபூர்ணா பவன், பிளாட் எண்: 242, பானி தங்கி சாலை, சக்தி நகர், ரூர்கேலா – 769 014
- வட ஒரிஸா வேளாண் மற்றும் தொழில்நுட்பப் பல்கலைக்கழகம், ஒடிஸா.
புதுச்சேரி
- ஸ்ரீ போதி உயர் கல்வி கல்விக்கழகம், எண்: 186, திலாஸ்பேட், வழுதாவூர் சாலை, புதுச்சேரி – 605 009பாரதிய சிக்ஷா பரிஷத், லக்னோ, உத்தரப் பிரதேசம் – இந்த நிறுவனம் தொடர்பான வழக்கு லக்னோ மாவட்ட நீதிமன்றத்தில் நிலுவையில் உள்ளது.
பிரதமர் அலுவலகம்
திரு பிரகாஷ் சிங் பாதலின் நல்ல ஆரோக்கியத்திற்கும், விரைந்து குணமடையவும் பிரதமர் பிரார்த்தனை செய்துள்ளார்
மூத்த தலைவர் திரு பிரகாஷ் சிங் பாதலின் நல்ல ஆரோக்கியத்திற்கும், விரைந்து குணமடையவும் பிரதமர் திரு நரேந்திர மோடி பிரார்த்தனை செய்துள்ளார்.
ட்விட்டரில் பிரதமர் கூறியிருப்பதாவது:
“திரு பிரகாஷ் சிங் பாதல் அவர்களின் நல்ல ஆரோக்கியத்திற்கும், விரைந்து குணமடையவும் பிரார்த்திக்கிறேன்.”
பிரதமர் அலுவலகம்
வாடிகன் நகருக்கு சென்றார் பிரதமர்
வாடிகன் நகரில் உள்ள அப்போஸ்தலிக் அரண்மனையின் சந்திப்பு அறையில் பிரதமர் திரு நரேந்திர மோடியை போப் ஆண்டவர் பிரான்ஸிஸ் இன்று  வரவேற்றார்.
கடந்த 20 ஆண்டுகளுக்கு மேலான காலத்தில், இந்தியப் பிரதமர் மற்றும் போப் ஆண்டவர் இடையே நடைபெறும் முதல் சந்திப்பு இது. கடந்த 2000ம் ஆண்டு ஜூன் மாதம், மறைந்த பிரதமர் திரு அடல் பிஹாரி வாஜ்பாய், வாடிகன் சென்று அப்போதைய போப் ஆண்டவர் இரண்டாம் ஜான்பாலை சந்தித்தார். இந்தியா மற்றும் வாடிகன் இடையே, கடந்த 1948ம் ஆண்டு முதல் தூதரக உறவு நிலவுகிறது. கத்தோலிக்க மக்கள் அதிகமாக வசிக்கும் இரண்டாவது பெரிய ஆசிய நாடு இந்தியா.
இன்றைய சந்திப்பில், கொவிட்-19 பெருந்தொற்று மற்றும் உலகம் முழுவதும் உள்ள மக்களுக்கு அதன் பாதிப்புகள் குறித்து இரு தலைவர்களும் ஆலோசித்தனர். பருநிலை மாற்றத்தால் ஏற்பட்டுள்ள சவால்கள் குறித்தும் அவர்கள் ஆலோசித்தனர். பருவநிலை மாற்றத்தை எதிர்த்து போராடுவது அதேபோல் ஒரு பில்லியன் கொவிட்-19 தடுப்பூசிகள் செலுத்தியது போன்றவற்றில் இந்தியா மேற்கொண்ட லட்சிய நடவடிக்கைகளை போப் ஆண்டவரிடம் பிரதமர் விளக்கினார். பெருந்தொற்று நேரத்தில் தேவைப்படும் நாடுகளுக்கு இந்தியா அளித்த உதவியை போப் ஆண்டவர் பாராட்டினார்.
போப் பிரான்ஸிஸ் இந்தியா வர, பிரதமர் அழைப்பு விடுத்தார். அதை அவர் மகிழ்ச்சியுடன் ஏற்றுக் கொண்டார். வாடிகன் வெளியுறவுத்துறை அமைச்சர் கார்டினல் பீட்ரோ பரோலினையும் பிரதமர் சந்தித்தார்.
சமூக நிதி மற்றும் அதிகாரமளித்தல் அமைச்சகம்
இணையதளம் வாயிலான பயிற்சி தளத்தை அறிமுகப்படுத்தினார் மத்திய அமைச்சர் டாக்டர் வீரேந்திர குமார்
மத்திய சமூக நீதி மற்றும் அதிகாரமளித்தல் அமைச்சகத்தின் சமூக பாதுகாப்பு தேசிய நிறுவனம் உருவாக்கி உள்ள தபஸ்  என்ற இணையதளத்தை இணை அமைச்சர்கள் திரு ராம்தாஸ் அத்வாலே, திருமிகு சுஷ்ரி பிரதிமா பௌமிக் ஆகியோர் முன்னிலையில் மத்திய சமூக நீதி மற்றும் அதிகாரமளித்தல் அமைச்சர் டாக்டர் வீரேந்திர குமார் தொடங்கி வைத்தார்.
நேரடி வகுப்புகளுக்குக் கூடுதல் வலு சேர்க்கும் வகையில் கற்பித்தலின் தரத்தில் எந்த சமரசமும் இல்லாமல், துறை சம்பந்தப்பட்ட நிபுணர்களின் சொற்பொழிவுகள், பாடங்கள் சம்பந்தமான விஷயங்கள் உள்ளிட்டவற்றை வழங்குவதே இந்த தபஸ் முன்முயற்சியின் நோக்கமாகும்
பயிற்சிகளை வழங்கி அறிவையும் பங்கேற்பாளர்களின் திறன் கட்டமைப்பிற்கான திறன்களை மேம்படுத்துவதும் இந்த பாடப் பிரிவுகளை அறிமுகப்படுத்துவதற்கான நோக்கம். தங்களது அறிவை வளர்க்க விரும்பும் எவரும் கட்டணம் செலுத்தாமல் இலவசமாக இந்த சேவையைப் பயன்படுத்திக் கொள்ளலாம்.
சமூகப் பாதுகாப்பு தேசிய நிறுவனத்தின் குழுவினரைப் பாராட்டிய அமைச்சர் டாக்டர் வீரேந்திர குமார், சமூகப் பாதுகாப்புத் துறையில் பணியாற்றும் ஏராளமான மக்களை சென்றடைய இந்த இணையதளம் உதவிகரமாக இருக்கும் என்று கூறினார். ஒழுக்கக்கேடான செயல்களைத் தடுத்தல், முதியோர் பராமரிப்பு, திருநங்கைகள் மற்றும் பிச்சை எடுப்பதைத் தடுப்பது உள்ளிட்ட பிரச்சினைகள் குறித்த மேம்பட்ட புரிதலுக்காக அனைவரும் இந்தத் திட்டத்தில் இணையுமாறு அவர் வலியுறுத்தினார்.
நிகழ்ச்சியின்போது இணையதளம் வாயிலான கல்வி மேலாண்மை முறை குறித்த காணொளி ஒளிபரப்பப்பட்டது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1745781
உள்நாட்டு விமானப் போக்குவரத்து அமைச்சகம்
உற்பத்தியுடன் கூடிய ஊக்குவிப்புத் திட்டத்தைப் பயன்படுத்துவதற்கு ட்ரோன் மற்றும் ட்ரோன் உதிரிபாகங்கள் உற்பத்தியாளர்களின் விண்ணப்பங்கள் வரவேற்பு
முழு நிதியாண்டிற்கான  உற்பத்தியுடன் கூடிய ஊக்குவிப்புத் திட்டத்தைப் பெறும் தகுதி வரம்பைக் கடந்திருக்கும் ட்ரோன் மற்றும் ட்ரோன் உதிரிபாகங்களின் உற்பத்தியாளர்கள், விண்ணப்பிப்பதற்கான சாளரத்தை மத்திய சிவில் விமானப் போக்குவரத்து அமைச்சகம் திறந்துள்ளது. இத்தகைய உற்பத்தியாளர்கள் https://www.civilaviation.gov.in/application-pli-scheme என்ற முகவரியில் உள்ள விண்ணப்பப் படிவத்தை சமர்ப்பிக்கலாம். மே 4, 2022 தேதியிட்டு சிவில் விமானப் போக்குவரத்து அமைச்சகம் வெளியிட்ட ஆணையை இங்கே காணலாம்:https://www.civilaviation.gov.in/sites/default/files/Application%20for%20PLI%20scheme%20for%20drones%20and%20drone%20components.pdf
விண்ணப்பங்களை சமர்ப்பிப்பதற்கான கடைசி நேரம் மே 20, 2022, இரவு 11:59. நிதி முடிவுகள் மற்றும் இதர குறிப்பிட்ட ஆவணங்களை விரிவாக ஆய்வு செய்த பிறகு திட்ட பயனாளிகளின் இறுதிப்பட்டியல் ஜூன் 30 அன்று வெளியிடப்படும் என்று எதிர்பார்க்கப்படுகிறது.
முன்னதாக, 10 மாத காலத்திற்கான  விண்ணப்பங்களை அவற்றின் நிதி முடிவுகளை அடிப்படையாகக் கொண்டு ஆராய்ந்து, 14 பயனாளிகள் அடங்கிய தற்காலிகப் பட்டியலை கடந்த ஏப்ரல் 20-ஆம் தேதி அமைச்சகம் வெளியிட்டிருந்தது. 5 ட்ரோன் உற்பத்தியாளர்களும், 9 ட்ரோன் உதிரிபாகங்கள் உற்பத்தியாளர்களும் இதில் அடங்கும். ஆண்டுக்கு இந்திய ரூபாயில் 2 கோடி விற்பனை விற்றுமுதல் உள்ள டிரோன் நிறுவனங்களும், இந்திய ரூபாயில் 50 லட்சம் விற்பனை விற்றுமுதல் உள்ள ட்ரோன் உதிரிபாகங்கள் உற்பத்தியாளர்களும், விற்பனை விற்றுமுதலில் 40%க்கும் அதிகமான மதிப்புக்கூட்டலும் உற்பத்தியுடன் கூடிய ஊக்குவிப்புத் திட்டத்திற்குத் தகுதி பெறுவார்கள்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணலாம்: https://www.pib.gov.in/PressReleasePage.aspx?PRID=1822838
தகவல் மற்றும் ஒலிபரப்பு அமைச்சகம்
சிக்மண்ட் பிராய்ட் மற்றும் கொரிய திரைப்படங்களின் உந்துதலே ஃபிக்சேஷன்; இயக்குனர் மெர்சிடிஸ் பிரைஸ் மோர்கன்
இந்தியாவின் 53-வது சர்வதேச திரைப்பட விழாவின் மிட் பெஃஸ்ட் படமாக , மெர்சிடிஸ் பிரைஸ் மோர்கன் இயக்குனராக அறிமுகமான ஃபிக்சேஷன் திரைப்படத்தின் சர்வதேச பிரிமீயர் காட்சியை திரையிட்டது. இது ஒரு உளவியல் த்ரில்லர் திரைப்படமாகும்.
கோவா திரைப்பட விழாவையொட்டி பத்திரிகை தகவல் அலுவலகம் ஏற்பாடு செய்திருந்த ‘டேபிள் டாக்ஸ்’ நிகழ்ச்சியில் ஊடகங்கள் மற்றும் பிரதிநிதிகளுடன் உரையாடிய ஃபிக்சேஷன் இயக்குனர் மெர்சிடிஸ் பிரைஸ் மோர்கன், சிக்மண்ட் பிராய்ட் மற்றும் அவரது பிரபல நோயாளி டோராவைப் பற்றிய ஆய்வால் ஈர்க்கப்பட்ட படம் என்று கூறினார். ஃபிக்சேஷன் ஐரோப்பிய மற்றும் கொரிய திரைப்படங்களில் இருந்து உந்துதலைப் பெற்றது என்று அவர் கூறினார்.
உளவியல் திரைப்படங்கள் மீதான தனது காதலை வெளிப்படுத்திய மெர்சிடிஸ் பிரைஸ் மோர்கன், பார்வையாளர்களை முழு நேரமும் யூகித்துக்கொண்டே இருக்க வேண்டும் என விரும்புவதாகவும், கதாபாத்திரங்களுடன் வாழத் தூண்டுவதாகவும் கூறினார்.
உரையாடலின் போது உடனிருந்த திரைப்படத்தின் முன்னணி தயாரிப்பாளரான மேக்ஸ் டாப்ளின், ஃபிக்சேஷன் ஒரு சோதனைப் படத்திற்கும் ஹாலிவுட் பிளாக்பஸ்டருக்கும் இடையிலான ஒரு நல்ல கலவையாகும் என்றார். "இது ஒரு பரிசோதனையாக இருந்த போதிலும், வணிகரீதியிலான வெகுஜன மார்க்கெட் படத்திற்கான அனைத்து கூறுகளும் இதில் உள்ளன. அதில் இருந்து விலகிப் பார்க்க முடியாது, ”என்று அவர் விளக்கினார்.
சுதந்திரமான திரைப்படம் எடுப்பது நம்பமுடியாத அளவிற்கு கடினமானது என்பதை அவர் ஒப்புக்கொண்டாலும், தனக்கு இந்த விஷயத்தில் அவநம்பிக்கை இல்லை என்றார்.
படத்தின் தயாரிப்பாளர்கள் கத்ரீனா குட்லிக் மற்றும் மாயா ஹெபல் ஆகியோரும் உரையாடலில் பங்கேற்றனர்.
படச்சுருக்கம்
வழக்கத்திற்கு மாறான கொலை வழக்கின் தண்டனைக்கு முன்பாக, ஒரு இளம் பெண் மனநல மதிப்பீட்டிற்கு உட்படுத்தப்படுகிறாள். ஆனால் சோதனைகள் மிகவும் அச்சுறுத்தும் போது, அவள் மருத்துவர்களின் உண்மையான நோக்கங்களை கேள்வி கேட்க ஆரம்பிக்கிறாள். மேடி ஹாசன், டோரா என்ற இளம் பெண்ணாக நடித்துள்ளார்.
இயக்குனர் பற்றி;
மெர்சிடிஸ் பிரைஸ் மோர்கன் ஒரு விருது பெற்ற லத்தீன் இயக்குனர். மெர்சிடிஸின் முதல் திரைப்படமான ‘ஃபிக்ஸேஷன்’ டொராண்டோ சர்வதேச திரைப்பட விழாவில் திரையிடப்பட்டது. அவர் புகழ்பெற்ற நிறுவனங்களுக்கு தொடர்களையும் மெர்சிடிஸ் இயக்கியுள்ளார்.
பிரதமர் அலுவலகம்
வாரணாசியின் பல்வேறு வளர்ச்சிப் பணிகளை வரும் நவம்பர் ஒன்பதாம் தேதி பிரதமர் தொடங்கி வைக்கிறார்
வாரணாசியில் மேற்கொள்ளப்பட உள்ள பல்வேறு வளர்ச்சிப் பணிகளுக்கு வரும் நவம்பர் ஒன்பதாம் தேதி காலை 10.30 மணி அளவில் காணொலி மூலம் நாட்டும் பிரதமர் திரு நரேந்திர மோடி அடிக்கல் நாட்டுகிறார். இதுதவிர நிறைவடைந்த திட்டங்களையும் அவர் தொடங்கி வைக்கிறார். இந்த திட்டங்களின் மொத்த செலவு மதிப்பீடு ரூபாய் 614 கோடி ஆகும். இந்த நிகழ்ச்சியின் போது இத்திட்டங்களின் பயனாளிகளுடனும் பிரதமர் உரையாடுகிறார். இந்த விழாவில் உத்தரப் பிரதேச முதல்வரும் பங்கேற்கிறார்.
சாரநாத் ஒலி-ஒளி காட்சி, ராம் நகரில் உள்ள மேம்படுத்தப்பட்ட லால் பகதூர் சாஸ்திரி மருத்துவமனை, கழிவுநீர் மேலாண்மை தொடர்பான பணிகள், பசுக்களின் பாதுகாப்புக்கான உள்கட்டமைப்பு வசதிகள், பல்நோக்கு விதைகள் சேமிப்பு மையம், 100 மெட்ரிக் டன் கொள்ளளவுள்ள வேளாண் பொருட்கள் கிடங்கு, ஒருங்கிணைந்த மின்சார வளர்ச்சி திட்டம் பகுதி 2, சம்பூர்ணானந்த் விளையாட்டு அரங்கில் வீரர்களுக்கான வீட்டுவசதி வளாகம், வாரணாசி மாநகரில் திறன்மிகு விளக்குப் பணிகள், 105 அங்கன்வாடி மையங்கள் மற்றும் 102 பசுப் புகலிடங்கள் உள்ளிட்ட திட்டங்களை பிரதமர் தொடங்கி வைக்கிறார்.
தசாஷ்வமேத் காட் மற்றும் கிடிக்கியா காட் ஆகியவற்றின் மறு சீரமைப்பு பணிகள், காவல் படைகளுக்கான தங்குமிடங்கள், காசியில் உள்ள சில வார்டுகளில் மறுசீரமைப்பு பணிகள், பெனியா பாக்கில் உள்ள பூங்காவின் மறு சீரமைப்பு பணி, கிரிஜா தேவி சன்ஸ்கிரிதிக் சங்க்குலில் உள்ள பல்நோக்கு கூடத்தின் மேம்பாடு, நகரில் உள்ள சாலைகளின் சீரமைப்பு பணிகள் மற்றும் சுற்றுலா தலங்களின் மேம்பாடு உள்ளிட்ட திட்டங்களுக்கான அடிக்கல்லை இந்த நிகழ்ச்சியின் போது பிரதமர் நாட்டுகிறார்.
பழங்குடியினர் நலத்துறை அமைச்சகம்
177 பழங்குடி தயாரிப்புகளுக்கு புவிசார் குறியீட்டைப் பெற டிரைஃபெட் முயற்சி செய்கிறது
தனிச்சிறப்பு வாய்ந்த பொருட்கள் சிலவற்றை தயாரித்து வரும் இந்திய பழங்குடியினரின் பாரம்பரிய நிபுணத்துவத்தை பாதுகாப்பதையும், அதற்கு புத்தாக்கம் அளிப்பதையும் டிரைஃபெட்டின் புவிசார் குறியீடு முன்முயற்சி நோக்கமாக கொண்டுள்ளது.
பழங்குடியினர் பொருட்களுக்கு புவிசார் குறியீடு பெற்று அவற்றை சந்தைப்படுத்துவதன் மூலம் குறிப்பிட்ட புவியியல் தன்மையுடன் கூடிய விவசாய, இயற்கை அல்லது உற்பத்தி செய்யப்பட்ட பொருட்களை பாதுகாத்து ஒப்பற்ற இந்தியாவின் மதிப்புமிக்க பொக்கிஷங்களை காப்பதில் டிரைஃபெட் பங்காற்றுகிறது.
உலகளாவிய முன்முயற்சியின் ஒரு பகுதியாக, பல நூற்றாண்டுகளாக இந்தியா முழுவதும் உள்ள பழங்குடியினர் குழுக்கள் உருவாக்கி வரும் பொருட்களை ஊக்கப்படுத்துவதற்காக இந்திய தூதரகங்களில் டிரைஃபெட்டுடன் இணைந்து ‘தற்சார்பு இந்தியா’ முனைகள் உருவாக்கப்படுகின்றன.
புவிசார் குறியீடு பெற்ற 56 பொருட்களை சந்தைப்படுத்துவதோடு, பல்வேறு மாநிலங்களை சேர்ந்த 177 பொருட்களுக்கு புவிசார் குறியீடு பெற டிரைஃபெட் முயற்சி எடுத்து வருகிறது.
அவற்றின் விவரம் வருமாறு: வடகிழக்கு , உத்தரகாண்ட்  , ஜார்க்கண்ட் , மத்தியப் பிரதேசம் , மகாராஷ்டிரா  ஒடிசா , மேற்கு வங்கம் , குஜராத் , சத்தீஸ்கர் , ஆந்திரப் பிரதேசம் , ராஜஸ்தான் , தெற்கு  மற்றும் வடக்கு .
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1763602
-----
(Visitor Counter : 217
நிதி அமைச்சகம்
அந்நியச் செலாவணி பரிமாற்ற விகிதங்கள் தொடர்பான அறிவிக்கை எண் 80/2020- தீர்வை  வெளியீடு
மத்தி்ய மறைமுக வரிகள் மற்றும் தீர்வைகள் ஆணையம், சுங்கச்சட்டம் 1962 பிரிவு 14-ன் கீழ் அளிக்கப்பட்டுள்ள அதிகாரங்களின்படி, 2020 ஆகஸ்டு 6-ம் தேதியிட்ட, அறிவிக்கை எண் 69/2020-தீர்வைகள் -க்கு மாற்றாக அந்நிய செலாவணி பரிமாற்ற விகித அறிக்கை எண் 80/2020-தீர்வைகள் -ஐ வெளியிட்டுள்ளது. இந்திய ரூபாய்க்கு நிகரான அந்நியச் செலாவணி விகிதங்களை இந்த அறிக்கையில் குறிப்பிட்டுள்ளது. இது தொடர்பான விரிவான தகவல்களுக்கு : https://pib.gov.in/PressReleasePage.aspx?PRID=1647334
நுகர்வோர் நலன், உணவு மற்றும் பொது விநியோகம் அமைச்சகம்
அரசின் தலையீட்டுக்குப் பின்னர் தக்காளியின் மொத்த விலை குறைந்துள்ளது அரசு இன்று முதல் தக்காளியை ரூ.80க்கு விற்பனை செய்கிறது
நாட்டில் பல இடங்களில் தக்காளி விலை உயர்ந்து இருந்த நிலையில், ஒரு கிலோ 90 ரூபாய்க்கு சலுகை விலையில் விற்பனை செய்யும் வகையில் அரசு தலையிட்டதால், தக்காளி மொத்த விற்பனை விலையில் சரிவு ஏற்பட்டுள்ளது.
நாட்டில் உள்ள 500க்கும் மேற்பட்ட இடங்களில் நிலைமையை ஆய்வு செய்த பிறகு, இன்று ஞாயிற்றுக்கிழமை  முதல் ஒரு கிலோ எண்பது ரூபாய்க்கு விற்க முடிவு செய்யப்பட்டுள்ளது. NAFED மற்றும் NCCF மூலம், தில்லி, நொய்டா, லக்னோ, கான்பூர், வாரணாசி, பாட்னா, முசாபர்பூர், அர்ரா போன்ற பல இடங்களில் விற்பனை செய்யப்படுகிறது. இந்த இடங்களில் நிலவும் சந்தை விலையைப் பொறுத்து நாளை முதல் இது பல நகரங்களுக்கு விரிவுபடுத்தப்படும்.
நுகர்வோருக்கு நிவாரணம் வழங்குவதில் மத்திய அரசு உறுதியாக உள்ளது.
பாதுகாப்பு அமைச்சகம்
இந்தியா மற்றும் வியட்நாம் பாதுகாப்பு அமைச்சர்களிடையே பேச்சுவார்த்தை
இந்திய பாதுகாப்பு அமைச்சர் திரு ராஜ்நாத் சிங் மற்றும் வியட்நாம் பாதுகாப்பு அமைச்சர் மேன்மைமிகு ஜெனரல் சுவான் லிச் ஆகியோருக்கிடையே காணொலி மூலம் இன்று இருதரப்பு பேச்சுவார்த்தை நடந்தது.
பாதுகாப்புத் துறையில் இந்தியா மற்றும் வியட்நாமுக்கிடையேயான ஒத்துழைப்பு உட்பட பல்வேறு விஷயங்களைப் பற்றி இரு அமைச்சர்களும் விவாதித்தனர்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்
https://www.pib.gov.in/PressReleasePage.aspx?PRID=1676523
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கொவிட்-19 தடுப்பூசி எண்ணிக்கை 168.98 கோடியைக் கடந்தது
நாட்டில் கடந்த 24 மணி நேரத்தில் 47 லட்சத்துக்கும் அதிகமாக  தடுப்பூசி டோஸ்கள் செலுத்தப்பட்டுள்ளன. இத்துடன் நாட்டில் செலுத்தப்பட்ட மொத்த கொவிட் தடுப்பூசிகளின் எண்ணிக்கை, இன்று காலை 7 மணி நிலவரப்படி 168.98 கோடியைக்  கடந்தது. 1,87,05,424 அமர்வுகள் மூலம் இந்த சாதனை படைக்கப்பட்டுள்ளது.
கடந்த 24 மணி நேரத்தில் 2,30,814 பேர் குணமடைந்துள்ளதால், இதுவரை குணமடைந்தோர் மொத்த எண்ணிக்கை 4,02,47,902 ஆக அதிகரித்துள்ளது.
- தொடர்ந்து குணமடைந்தோர் விகிதம் தற்போது 95.64 சதவீதமாக உள்ளது. கடந்த 24 மணி நேரத்தில் 1,27,952 பேர் புதிதாக பாதிக்கப்பட்டுள்ளனர்.
நாட்டில் கொவிட் பாதிப்பிற்கு சிகிச்சை பெறுபவர்களின் எண்ணிக்கை 13,31,648 ஆக உள்ளது; நாட்டில் கொவிட் சிகிச்சை பெறுபவர்களின் மொத்த விகிதம் தற்போது 3.16 சதவீதமாக உள்ளது.
கடந்த 24 மணி நேரத்தில் 16,03,856 கொவிட் பரிசோதனைகள் செய்யப்பட்டன. இதுவரை சுமார் 73.79 கோடி கொவிட் பரிசோதனைகள்  செய்யப்பட்டுள்ளன. வாராந்திரத் தொற்று 11.21 சதவீதமாக உள்ளது. தினசரித் தொற்று விகிதம் 7.98 சதவீதமாக பதிவாகியுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1795676
பிரதமர் அலுவலகம்
திரு கேஷப் மஹிந்திராவின் மறைவிற்குப் பிரதமர் இரங்கல் தெரிவித்துள்ளார்
வணிகத் துறையில் பிரபல ஆளுமையாக விளங்கிய திரு கேஷப் மஹிந்திராவின் மறைவிற்குப் பிரதமர் திரு நரேந்திர மோடி ஆழ்ந்த இரங்கல் தெரிவித்துள்ளார்.
பிரதமர் அலுவலகம் வெளியிட்டுள்ள ட்விட்டர் பதிவில் கூறியிருப்பதாவது:
“திரு கேஷப் மஹிந்திரா அவர்களின் மறைவை அறிந்து மிகவும் வேதனை அடைந்தேன். வணிக உலகில் அவரது பங்களிப்பிற்காகவும், கொடை குணத்திற்காகவும் அவர் என்றும் நினைவில் கொள்ளப்படுவார். அன்னாரது குடும்பத்தினருக்கும், நண்பர்களுக்கும் இரங்கல்கள். ஓம் சாந்தி: பிரதமர் @narendramodi”
பிரதமர் அலுவலகம்
நமது குடிமக்களுக்குத் தடுப்பூசி செலுத்துவதற்கான இந்தியாவின் முயற்சிகளில் இன்று முக்கியமான நாளாகும் என்று பிரதமர் கூறியுள்ளார்
12-14 வயது பிரிவு இளையோரையும், 60 வயதுக்கு மேற்பட்ட அனைவரையும் தடுப்பூசி செலுத்திக் கொள்ள வலியுறுத்தியுள்ளார்
நமது குடிமக்களுக்குத் தடுப்பூசி செலுத்துவதற்கான இந்தியாவின் முயற்சிகளில் இன்று முக்கியமான நாளாகும் என்று கூறியுள்ள பிரதமர் திரு.நரேந்திர மோடி, 12-14 வயது பிரிவு இளையோரையும், 60 வயதுக்கு மேற்பட்ட அனைவரையும் தடுப்பூசி செலுத்திக் கொள்ள வலியுறுத்தியுள்ளார்.
தொடர்ச்சியான டுவிட்டர் பதிவுகளில் பிரதமர் கூறியிருப்பதாவது;
“நமது குடிமக்களுக்குத் தடுப்பூசி செலுத்துவதற்கு இந்தியாவின் முயற்சிகளில் இன்று முக்கியமான நாளாகும். தற்போது 12-14 வயது பிரிவு இளையோர் தடுப்பூசி செலுத்திக் கொள்ளவும் 60 வயதுக்கு மேற்பட்ட அனைவரும் முன்னெச்சரிக்கை டோஸ் செலுத்திக் கொள்ளவும் தகுதி பெற்றவர்களாக உள்ளனர். இந்த வயது பிரிவினர் தடுப்பூசி செலுத்திக் கொள்ள நான் வலியுறுத்துகிறேன்.”
“ஒட்டு மொத்த கோளினையும் பாதுகாக்கும் இந்தியாவின் நெறிமுறை அடிப்படையில் தடுப்பூசி தோழமை திட்டத்தின் கீழ் பல நாடுகளுக்கு நாம் தடுப்பூசிகளை அனுப்பியிருக்கிறோம். இந்தியாவின் தடுப்பூசி முயற்சிகள் கொவிட்-19-க்கு எதிராக உலகளவில் வலுவான போராட்டத்தை உருவாக்கியுள்ளன.” “தற்போது ‘இந்தியாவில் தயாரிக்கப்பட்ட’ பல தடுப்பூசிகளை இந்தியா கொண்டுள்ளது. உரிய பரிசோதனைக்குப் பின் மற்ற தடுப்பூசிகளுக்கும் நாம் அனுமதி வழங்கியிருக்கிறோம். இந்த உயிர்க்கொல்லி பெருந்தொற்றை எதிர்த்துப் போராடுவதற்கு மிகவும் நல்ல நிலையில் நாம் இருக்கிறோம். அதே சமயம் கொவிட் தொடர்பான முன்னெச்சரிக்கைகள் அனைத்தையும் நாம் பின்பற்ற வேண்டியுள்ளது.”
பாதுகாப்பு அமைச்சகம்
முன்னாள் படைவீரர்களுக்கு வேலைவாய்ப்பை ஏற்படுத்தும் வகையில் தனியார் துறையுடன் மறுபணியமர்வின் தலைமை இயக்குநரகம் புரிந்துணர்வு ஒப்பந்தத்தில் கையெழுத்திட்டுள்ளது
முன்னாள் படைவீரர்கள் பாதுகாப்புப் பணியில் தொடர்ந்து ஈடுபடும் வகையில் ஐபிஎம் என்ற தனியார் நிறுவனத்துடன், பாதுகாப்பு அமைச்சகத்தின் முன்னாள் படைவீரர்கள் நலத்துறையின் கீழ் உள்ள மறுபணியமர்வின் தலைமை இயக்குநரகம் புரிந்துணர்வு ஒப்பந்தத்தில் கையெழுத்திட்டுள்ளது. இந்த ஒப்பந்தத்தின் மூலம் மிகத்திறன் வாய்ந்த முன்னாள் படைவீரர்களுக்கு தனியார் நிறுவனத்தில் தேவையான வேலைவாய்ப்பு கிடைக்கும்.
இதையடுத்து ஐபிஎம் நிறுவனம் முன்னாள் படைவீரர்களை தேர்ந்தெடுத்து, பயிற்சி அளித்து, அவர்களின் திறனை மேம்படுத்தி வேலைவாய்ப்பு அளிக்கும்.
ஏப்ரல் 2022 முதல் மார்ச் 2023 வரை கடந்த ஒரு வருடத்தில் பல்வேறு துறைகளில் 24,234 முன்னாள் படைவீரர்களுக்கு சிறந்த வேலைவாய்ப்பு கிடைத்துள்ளது. பாதுகாப்புப் படையில் இளைஞர்கள் இருக்கும் வகையில் ஆண்டுதோறும் சுமார் 60,000 வீரர்கள் ஓய்வு பெறுகின்றனர் அல்லது விடுவிக்கப்படுகின்றனர்.